Følgende endringer ble gjort før starten av Tour de France i 1923: Det var nok økonomisk stabilitet i Europa til at det kunne bli dannet lag. Tidligere år hadde rytterne syklet i to kategorier, i 1923 ble det tre: for toppsyklistene, for mindre gode, men sponsende syklister og for amatører eller turister. I 1922, hadde Hector Heusghem, fått tidsstraff på 1 time for å bytte sykkel underveis. Reglene for reparasjoner ble endret i 1923; sportsdirektører hadde tillatelse til å hjelpe rytterne med tekniske problemer. Det var fremdeles ikke lov til å bytte utstyr med andre ryttere. For første gang ble bonussekunder introdusert i rittet. Etter hver etappe ble etappevinnerens sammenlagttid redusert med to minutter.